**VÝZVA NA PREDKLADANIE ŽIADOSTÍ O NENÁVRATNÝ FINANČNÝ PRÍSPEVOK z programu rozvoja vidieka**

**slovenskej republiky 2014 – 2020**

**Číslo výzvy: 41/PRV/2019**

Pôdohospodárska platobná agentúra Hraničná 12, 815 26 Bratislava, IČO: 30 794 323 (ďalej len „PPA“), ako poskytovateľ nenávratného finančného príspevku z Programu rozvoja vidieka SR 2014 - 2020 (ďalej len „PRV“), vyhlasuje v zmysle ustanovení § 17, zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov a v súlade s platnou Príručkou pre žiadateľa o poskytnutie nenávratného finančného príspevku z PRV, ktorá je zverejnená na webovom sídle poskytovateľa: <http://www.apa.sk/prv-2014-2020-prirucka-pre-ziadatela> (ďalej len „Príručka“) **výzvu na predkladanie Žiadostí o poskytnutie nenávratného finančného príspevku z PRV** (ďalej len „výzva“)

**pre opatrenie: 4 – Investície do hmotného majetku**

**podopatrenie: 4.1 – Podpora na investície do poľnohospodárskych podnikov**

**oblasť: Skladovacie kapacity a pozberová úprava**

**Typ výzvy: uzavretá**

**Dátum vyhlásenia výzvy:** **1. 7. 2019 Dátum uzavretia výzvy: 17. 10. 2019**

# Formálne náležitosti výzvy

## Kontaktné údaje poskytovateľa a spôsob komunikácie s poskytovateľom

Žiadosti o poskytnutie informácií adresujte na kanceláriu generálneho riaditeľa PPA, Hraničná 12, 815 26 Bratislava. Prípadné informácie je možné získať na tel. č. 02/52733800, e–mail: [info@apa.sk](mailto:info@apa.sk) alebo  na adrese kancelárie generálneho riaditeľa PPA, Hraničná 12, 815 26 Bratislava.   PPA bude reagovať na otázky, na ktoré je možné odpovedať informáciami zverejnenými na webovom sídle PPA len odkazmi na príslušné zverejnené dokumenty. V procese vyhodnocovania žiadostí o nenávratný finančný príspevok z PRV (ďalej len „ŽoNFP“) PPA **neposkytne informácie** o stave vyhodnocovania žiadostí. O konečnom výsledku vyhodnotenia ŽoNFP bude žiadateľ písomne informovaný. Odpovede poskytnuté žiadateľovi telefonicky ústnou formou, pokiaľ neboli spracované do písomnej podoby, nemožno považovať za záväzné a žiadateľ sa na ne nemôže odvolať. PPA neposkytuje individuálne poradenstvo k vyhlásenej výzve.

## Časový harmonogram konania o ŽoNFP

|  |  |
| --- | --- |
| **Podávanie a prijímanie ŽoNFP** | od 1. 10. 2019 do 17. 10. 2019 |
| **Hodnotenie ŽoNFP** | Začína od posledného možného dátumu na doručenie ŽoNFP poštovou, obdobnou prepravou alebo elektronicky prostredníctvom Ústredného portálu verejnej správy a končí dňom vydania Rozhodnutia o schválení/neschválení ŽoNFP |
| **Počet podaných ŽoNFP v predmetnej výzve** | Menej ako 101 podaných ŽoNFP |
| **Vystavenie potvrdenia o registrácii ŽoNFP** | do 20 pracovných dní od posledného možného dátumu na doručenie ŽoNFP poštovou, obdobnou prepravou alebo elektronicky prostredníctvom Ústredného portálu verejnej správy. Lehota na registráciu sa bude zvyšovať aritmetickým radom o 30 pracovných dní voči pôvodným 70 pracovným dňom pri prijatí ŽoNFP vyšších o každých 200 voči základným 100 ŽoNFP. |
| **Výber ŽoNFP** | do 40 pracovných dní od vystavenia potvrdenia o registrácii ŽoNFP za všetky ŽoNFP v prípade menšieho počtu ŽoNFP vo výzve ako 101. Lehota na zabezpečenie výberu sa bude zvyšovať aritmetickým radom o 30 pracovných dní voči pôvodným 40 pracovným dňom pri prijatí ŽoNFP vyšších o každých 200 voči základným 100 ŽoNFP. |
| **Vydanie rozhodnutia o schválení/neschválení ŽoNFP** | do 30 pracovných dní od uskutočnenia výberu v prípade menšieho počtu ŽoNFP v predmetnej výzve ako 101. Lehota na vydanie prvostupňového rozhodnutia sa bude zvyšovať aritmetickým radom o 20 pracovných dní voči pôvodným 30 pracovným dňom pri prijatí ŽoNFP vyšších o každých 200 voči základným 100 ŽoNFP. |

## Indikatívna výška finančných prostriedkov určených na vyčerpanie vo výzve člení sa na menej rozvinuté regióny (mimo Bratislavského kraja - v stĺpci MRR) a ostatné regióny (Bratislavský kraj - v stĺpci OR)

|  |  |  |
| --- | --- | --- |
| **Spolu indikatívna výška finančných prostriedkov (v EUR)** | **Indikatívna výška finančných prostriedkov za MRR (v EUR)** | **Indikatívna výška finančných prostriedkov za OR (v EUR)** |
| 15 000 000,00 | 10 000 000,00 | 5 000 000,00 |

## Indikatívna výška finančných prostriedkov určených na vyčerpanie vo výzve predstavuje 15 000 000,00 EUR v členení

|  |  |  |  |  |
| --- | --- | --- | --- | --- |
| **zdroj EPFRV + štátny rozpočet** | **menej rozvinuté regióny** | | **viac rozvinutý región/ostatné regióny** | |
| **EPFRV** | (75%) | 7 500 000,00 | (53%) | 2 650 000,00 |
| **štátny rozpočet** | (25%) | 2 500 000,00 | (47%) | 2 350 000,00 |
| **Spolu** | 10 000 000,00 | | 5 000 000,00 | |

## Výška oprávnených výdavkov (OV) na jeden projekt

Minimálna výška oprávnených výdavkov: 10 000,00 EUR

Maximálna výška oprávnených výdavkov: 2 000 000,00 EUR

V prípade kolektívnej investície maximálne vo výške: 3 000 000,00 EUR

Maximálna výška na jedného partnera kolektívnej investícii 1 000 000,00 EUR

## Miesto podania ŽoNFP

ŽoNFP sa podávajú poštou resp. inou prepravou (napr. zaslanie prostredníctvom kuriéra) alebo osobne v podateľni PPA na adresu: **Pôdohospodárska platobná agentúra, Odbor vyhodnocovania projektov Nitra, Akademická 4, 949 10 Nitra**, v čase v pondelok – štvrtok od 8.00 do 15.00 hod a v piatok od 8.00 do 12.00 hod.

V zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci v elektronickej podobe a o zmene a doplnení niektorých zákonov (ďalej len „zákon o e-Governmente“) je žiadateľ oprávnený predložiť ŽoNFP do elektronickej schránky PPA prostredníctvom elektronickej podateľne dostupnej na stránke [www.slovensko.sk](http://www.slovensko.sk).

## Ďalšie formálne náležitosti

* + 1. Žiadateľ môže v rámci tejto výzvy podať len 1 ŽoNFP. ŽoNFP môže podať aj skupina **minimálne 2 samostatných právnych subjektov personálne a majetkovo neprepojených partnerov** projektu ako projekt formou kolektívnej investície, ktorá môže v rámci tejto výzvy podať spolu maximálne 1 ŽoNFP. V rámci tejto výzvy môže byť jeden právny subjekt ako partner projektu len v rámci  jednej ŽoNFP. Všetky oprávnené výdavky v rámci ŽoNFP musia byť rozpísané na jednotlivých partnerov projektu. V prípade kolektívnej investície minimálne 2 personálne a majetkovo neprepojených partnerov, partner kolektívnej investície nemôže predložiť samostatnú ŽoNFP. **Každý partner kolektívnej investície je povinný realizovať investíciu v rámci projektu.**
    2. ŽoNFP sa podávajú a prijímajú v písomnej papierovej forme počas lehoty uvedenej v tejto výzve, uvedenej v bode „1.2 Časový harmonogram konania o ŽoNFP“ a to na predpísanom tlačive „Formulár žiadosti o nenávratný finančný príspevok – samostatná investícia“, ktoré tvorí **prílohu č. 1** tejto výzvy, v prípade kolektívnej investície „Formulár žiadosti o nenávratný finančný príspevok – Generálny partner“, ktorý tvorí **prílohu č. 2** tejto výzvy. Za písomnú formu ŽoNFP sa považuje podanie do elektronickej schránky poskytovateľa alebo predloženie ŽoNFP v listinnej podobe.
    3. Žiadateľ je v zmysle § 19 ods. 4 zákona 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov povinný predložiť ŽoNFP riadne, včas a vo forme určenej poskytovateľom vo výzve.
* **ŽoNFP vrátane príloh je predložená riadne**, ak sú formuláre ŽoNFP a prílohy vyplnené na počítači v slovenskom jazyku, resp. v prípade príloh predložených v inom ako slovenskom jazyku, je priložený úradný preklad do slovenského jazyka. Preklad do slovenského jazyka sa nevyžaduje v prípade príloh, ktoré sú originálne vyhotovené v českom jazyku a sú vypracované vo formáte, ktorý umožňuje objektívne posúdenie obsahu ŽoNFP (t.j. čitateľnosť písma).
* **ŽoNFP** **je doručená včas**, ak je doručená v písomnej forme, vrátane CD/DVD nosiča osobne na PPA alebo odovzdaná na poštovú, resp. inú prepravu (napr. zaslanie prostredníctvom kuriéra) na adresu PPA stanovenú vo vyzve, a to najneskôr do dátumu uzatvorenia výzvy. Za dátum doručenia ŽoNFP včas, sa považuje:
* v prípade osobného doručenia deň jej fyzického doručenia v písomnej forme na adresu PPA uvedenú vyššie. Podať ŽoNFP osobne do podateľne PPA je oprávnená akákoľvek osoba zastupujúca žiadateľa.
* v prípade zaslania poštou alebo kuriérom deň odovzdania dokumentácie ŽoNFP na takúto prepravu, ktorý nesmie byť neskorší ako je deň uzavretia výzvy (rozhodujúca je pečiatka pošty/kuriéra na obálke, v ktorej sa ŽoNFP doručuje). PPA akceptuje uvedený dátum (obmedzuje maximálnu prípustnú lehotu prostredníctvom poštovej alebo inej prepravy ŽoNFP) iba v prípade, ak takto podané ŽoNFP boli prijaté z pošty podateľňou ústredia PPA najneskôr do 7. pracovného dňa (vrátane dňa podania ŽoNFP na pošte) od dátumu stanoveného ako posledný deň prijímania ŽoNFP (uzavretia výzvy).
* dátum doručenia ŽoNFP do elektronickej schránky PPA (v prípade predloženia ŽoNFP v súlade so zákonom o e-Governmente)[[1]](#footnote-1).
* **ŽoNFP je doručená v určenej forme**, ak je vyplnený formulár ŽoNFP (v zmysle podmienok uvedených vo formulári ŽoNFP, ktorý je prílohou č. 1 výzvy, v prípade kolektívnej investície prílohu č. 2 výzvy) a zároveň formulár ŽoNFP a prílohy ŽoNFP  sú doručené v písomnej podobe (1 originál ako aj na neprepisovateľnom uzavretom CD/DVD nosiči) alebo v elektronickej podobe do elektronickej schránky PPA.
  + 1. V prípade, že ŽoNFP nebola doručená riadne, včas, alebo v určenej forme, PPA konanie zastaví a vydá Rozhodnutie o zastavení konania v zmysle § 20 ods. 1 písm. c) zákona 292/2014 Z.z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov.
    2. ŽoNFP sa podávajú spolu so všetkými povinnými prílohami v zalepenej obálke/balíku. V ľavom hornom rohu obálky/balíka žiadateľ uvedie číslo tejto výzvy, názov opatrenia/podopatrenia, názov žiadateľa, IČO a v pravom dolnom rohu obálky/balíka žiadateľ uvedie nápis „Neotvárať“. Pri kolektívnych investíciách žiadateľ uvedie IČO generálneho partnera a označenie „kolektívna investícia“.
    3. ŽoNFP sa podávajú uložené spolu s povinnými prílohami v pevnom zakladacom šanóne ľubovoľnej farby. Prílohy sa do šanónu vkladajú zostupne, tzn. zhora nadol, pričom na vrchu bude formulár ŽoNFP a nasledovať budú povinné prílohy podľa poradia uvedeného vo formulári ŽoNFP a každá príloha založená zvlášť vo fóliovom euroobale (ak technicky nie je možné v euroobale, použije sa iný vhodný spôsob podľa uváženia žiadateľa).

Pri kolektívnych investíciách žiadateľ predkladá ŽoNFP – generálny partner v pevnom základnom zakladacom šanóne, ktorý bude obsahovať „Formulár žiadosti o nenávratný finančný príspevok – Generálny partner“, zastrešujúci a sumarizujúci všetkých partnerov projektu. V rámci ŽoNFP jednotlivých partnerov na podopatrenie 4. 1 predkladá každý partner oddelene:

samostatný šanón, v ktorom bude založený formulár ŽoNFP partnera vrátane povinných príloh uvedených vo formulári ŽoNFP.

* + 1. ŽoNFP sa podávajú v jednom originálnom vyhotovení. ŽoNFP musia byť podpísané štatutárnym orgánom žiadateľa alebo osobou úradne splnomocnenou štatutárnym orgánom žiadateľa na mieste/miestach predpísaných vo formulároch ŽoNFP. Zároveň osoba konajúca v mene oprávneného žiadateľa, ak je odlišná od štatutárneho orgánu žiadateľa uvedeného v príslušnom registri, musí byť riadne splnomocnená na výkon predmetných úkonov alebo predložiť iný doklad preukazujúci jej oprávnenie konať v mene žiadateľa.
    2. Ak vzniknú v rámci administratívneho overenia pochybnosti o pravdivosti alebo úplnosti ŽoNFP alebo jej príloh, PPA tieto pochybnosti oznámi žiadateľovi a vyzve ho, aby sa k nim vyjadril, resp. v prípade pochybností o kompletnosti ŽoNFP, PPA vyzve žiadateľa na doplnenie. Lehota na vyjadrenie/doplnenie nesmie byť kratšia ako 5 pracovných dní od doručenia oznámenia.
    3. V prípade, že žiadateľ nedoplní ŽoNFP alebo neodstráni tieto pochybnosti o pravdivosti alebo úplnosti ŽoNFP v stanovenej lehote, PPA v zmysle § 20, ods. 1, písm. d) zákona 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov konanie zastaví a vydá Rozhodnutie o zastavení konania.
    4. PPA registruje len kompletné ŽoNFP, t. j. ŽoNFP, ktoré obsahujú všetky povinné prílohy, uvedené vo formulároch ŽoNFP, v časti „C Povinné prílohy projektu pri podaní Žiadosti“, s výnimkou príloh, pri ktorých je vo formulároch ŽoNFP uvedený iný možný dátum predloženia na PPA. V prípade nesplnenia týchto podmienok (ani po možnosti doplnenia na základe § 19 ods. 5 zákona 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov) PPA konanie o ŽoNFP zastaví a vydá Rozhodnutie o zastavení konania v znení § 20 ods. 1 písm. d) zákona 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov.

# Podmienky poskytnutia NFP

## Oprávnenosť žiadateľa (prijímateľa)

Prijímateľom pomoci sú fyzické a právnické osoby podnikajúce v poľnohospodárskej prvovýrobe.

V prípade kolektívnej investície **minimálne 2 personálne a majetkovo neprepojených** partnerov musia oprávnenosť žiadateľa (prijímateľa) uvedenú vyššie spĺňať všetci partneri kolektívnej investície.

Príručka EK pre používateľov k definícii MSP tvorí **prílohu č. 9** tejto výzvy.

## Oprávnenosť aktivít realizácie projektu

**U všetkých veľkostných druhov fariem, pre mladých a malých farmárov a pre začínajúce farmy:**

1. investície do výstavby, rekonštrukcie a modernizácie skladovacích kapacít. Súčasťou výstavby skladu môže byť výstavba bezprostredných vonkajších plôch, oplotenia a príjazdových komunikácii týkajúcich sa skladu, ktorý je predmetom projektu. Súčasťou investície do skladu môže byť aj prípadné riešenie energetického hospodárstva bezprostredne súvisiaceho s prevádzkou skladu. Maximálnym tepelný výkon investície na budovanie, rekonštrukciu a modernizáciu zariadení na energetické využívanie biomasy na výrobu tepla a vykurovanie je do 500 kWt.
2. oprávnené sú len investície súvisiace so skladovaním plodín špecializovanej rastlinnej výroby uvedených v **prílohe č. 7** tejto výzvy „Zoznam komodít v špeciálnej rastlinnej výrobe“ a skladovanie ovocia.

## Oprávnenosť výdavkov realizácie projektu

* + 1. Oprávnené náklady (s výnimkou obmedzení citovaných v rámci neoprávnených nákladov) sú náklady, ktoré sú v súlade s podporovanými činnosťami podopatrenia 4.1 PRV a v súlade s nariadeniami (EÚ) 1305/2013 a 807/2014. Sú to:

1. Výdavky, pri ktorých verejné obstarávanie/obstarávanie bolo začaté najskôr dňom 1.1.2019 a vynaložené **až po predložení ŽoNFP** na PPA;
2. investície do dlhodobého hmotného majetku vrátane lízingu a investícií na zlepšenie kvalitatívnych vlastností nehnuteľného dlhodobého hmotného majetku spojené s opisom činností;
   * 1. Celková výška NFP na projekt, ani celková výška NFP určená pre jednotlivých partnerov projektu (uvedené v [bode 1.5 výzvy](#_Výška_oprávnených_výdavkov)) nesmie byť prekročená. Presun finančných prostriedkov medzi partnermi projektu nie je možný ani na základe dodatku k zmluve o poskytnutí NFP.
     2. **Podmienky oprávnenosti:**
3. Splnenie všeobecných podmienok poskytnutia príspevku a výberových kritérií pre výber projektov, uvedených v bode [2.5 Kritériá pre výber projektov](#_Kritériá_pre_výber)
4. Oprávnené sú činnosti, ktoré zvyšujú celkovú výkonnosť a udržateľnosť poľnohospodárskeho podniku:

* zvýšením produkcie alebo jej kvality v kritických odvetviach ŽV a ŠRV;
* zvýšením odbytu;
* znížením záťaže na ŽP vrátane technológii;
* zvýšením skladovacích kapacít a pozberovej úpravy;

1. Oprávnenosť výdavkov je podmienená schváleným obstarávaním/verejným obstarávaním.
   * 1. **Neoprávnené výdavky:**
        1. Výdavky vynaložené pred podaním ŽoNFP na PPA (v tomto prípade sa celý projekt považuje za neoprávnený) s výnimkou začatia procesu obstarávania tovarov, služieb a prác najskôr dňom   
           01. 01. 2019;
        2. Úroky z dlžných súm;
        3. obstaranie (vrátane leasingu) pozemku;
        4. všeobecné náklady súvisiace s bodom 2. v [časti 2.3.1](#bod_231) ako sú odmeny pre architektov, technikov a konzultantov, poplatky za poradenstvo v oblasti environmentálnej a ekonomickej udržateľnosti vrátane štúdií uskutočniteľnosti.
        5. daň z pridanej hodnoty, ak nie je vymáhateľná podľa vnútroštátnych predpisov o DPH. V rámci uplatnenia DPH ako oprávneného výdavky je na webovom sídle zverejnené Usmernenie PPA č. 1/2015 (<http://www.apa.sk/index.php?navID=529&id=6858>);

## Oprávnenosť miesta realizácie projektu

Celé územie Slovenska (NUTS I) – v súlade s podmienkami uvedenými v bode [2.5 Kritériá pre výber projektov](#_Kritériá_pre_výber), ktoré je rozdelené na menej rozvinuté regióny (mimo Bratislavského kraja) a ostatné regióny (Bratislavský kraj).

## Kritériá pre výber projektov

### **Všeobecné podmienky poskytnutia príspevku**

1. **Investície sa musia realizovať na území Slovenska, v prípade prístupu LEADER/CLLD na území príslušnej MAS**

Nehnuteľnosti, ktoré sú predmetom projektu sa musia nachádzať na území SR, resp. príslušnej MAS, hnuteľné veci, ktoré sú predmetom projektu – stroje, technológie a pod. sa musia využívať na území SR resp. príslušnej MAS, v prípade automobilov, tieto nemusia byť využívané výhradne na území príslušnej MAS; v rámci výziev k pre jednotlivé opatrenia sa môže v súlade s čl. 70 nariadenia (EÚ) č. 1303/2013 stanoviť, že niektoré aktivity neinvestičného charakteru môžu byť realizované aj mimo územia SR ale v rámci EÚ, napr. pri projektoch nadnárodnej spolupráce realizovaných miestnymi akčnými skupinami, pri vzdelávacích projektoch a pod. a mimo EÚ v prípade operácií, ktoré sa týkajú technickej pomoci alebo propagačných aktivít, ako aj v prípade projektov nadnárodnej spolupráce realizovaných miestnymi akčnými skupinami.

**Forma a spôsob preukázania:**

Samostatná investícia

Formulár ŽoNFP časť B bod 4

Formulár ŽoNFP časť D Čestné vyhlásenie žiadateľa

Kolektívna investícia

Formulár ŽoNFP – Generálny partner časť B bod 4

Formulár ŽoNFP – Generálny partner časť D bod Čestné vyhlásenie žiadateľa

Formulár ŽoNFP – Partner projektu časť B bod 4

Formulár ŽoNFP – Partner projektu časť D bod Čestné vyhlásenie žiadateľa

1. **Žiadateľ nemá evidované nedoplatky poistného na zdravotné poistenie, sociálne poistenie a príspevkov na starobné dôchodkové poistenie**

§ 8a ods. 4 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. Splátkový kalendár potvrdený veriteľom sa akceptuje.

**Forma a spôsob preukázania:**

Samostatná investícia

Formulár ŽoNFP časť D Čestné vyhlásenie žiadateľa

Kolektívna investícia

Formulár ŽoNFP – Generálny partner časť D bod Čestné vyhlásenie žiadateľa

Formulár ŽoNFP – Partner projektu časť D bod Čestné vyhlásenie žiadateľa

**Spôsob overenia vykoná PPA:**

Všeobecná zdravotná poisťovňa: <https://www.vszp.sk/platitelia/platenie-poistneho/zoznam-dlznikov.html>

Dôvera zdravotná poisťovňa: <http://www.dovera.sk/overenia/dlznici/zoznam-dlznikov>

Union: <https://www.union.sk/zoznam-dlznikov>

Sociálna poisťovňa: <http://www.socpoist.sk/zoznam-dlznikov-emw/487s>

1. **Žiadateľ nie je v likvidácii (netýka sa fyzických osôb uvedených v § 2 odseku 2 písmena b), d) zákona č. 513/1991 Zb. Obchodný zákonník); nie je voči nemu vedené konkurzné konanie; nie je v konkurze, v reštrukturalizácii a nebol voči nemu zamietnutý návrh na vyhlásenie konkurzu pre nedostatok majetku a neporušil v predchádzajúcich 3 rokoch zákaz nelegálneho zamestnávania.**

§ 8a ods. 4 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. V priebehu trvania zmluvy o poskytnutí NFP táto skutočnosť podlieha oznamovacej povinnosti prijímateľa voči poskytovateľovi.

**Forma a spôsob preukázania:**

Samostatná investícia

Formulár ŽoNFP časť D Čestné vyhlásenie žiadateľa

Kolektívna investícia

Formulár ŽoNFP – Generálny partner časť D bod Čestné vyhlásenie žiadateľa

Formulár ŽoNFP – Partner projektu časť D bod Čestné vyhlásenie žiadateľa

**Spôsob overenia vykoná PPA:**

<https://www.ip.gov.sk/app/registerNZ/> Zoznam fyzických osôb a právnických osôb, ktoré porušili zákaz nelegálneho zamestnávania (Zákon č. 82/2005 Z. z.)

Splnenie tejto podmienky overuje PPA priamo prostredníctvom údajov a informácií v obchodnom vestníku, ktorý je informačným systémom verejnej správy v súlade so zákonom č. 200/2011 Z. z. o Obchodnom vestníku a je verejne dostupný v elektronickej podobe na:

<https://www.justice.gov.sk/PortalApp/ObchodnyVestnik/Web/Zoznam.aspx>

1. **Žiadateľ má vysporiadané finančné vzťahy so štátnym rozpočtom v riadnej lehote, a  nie je voči nemu vedený výkon rozhodnutia, čo neplatí, ak je výkon rozhodnutia vedený na podiel v spoločnej nehnuteľnosti alebo na pozemok v spoločne obhospodarovanej nehnuteľnosti podľa zákona č. 97/2003 Z. z. o pozemkových spoločenstvách v znení neskorších predpisov.**

§ 8a ods. 4 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. V priebehu trvania zmluvy o poskytnutí NFP táto skutočnosť podlieha oznamovacej povinnosti prijímateľa voči poskytovateľovi.

**Forma a spôsob preukázania:**

Samostatná investícia

Formulár ŽoNFP časť D Čestné vyhlásenie žiadateľa

Kolektívna investícia

Formulár ŽoNFP – Generálny partner časť D bod Čestné vyhlásenie žiadateľa

Formulár ŽoNFP – Partner projektu časť D bod Čestné vyhlásenie žiadateľa

**Spôsob overenia vykoná PPA:**

Potvrdenie o úhrade daní spravovaných daňovým úradom nie staršie ako 3 mesiace ku dňu predloženia ŽoNFP

Potvrdenie o vyrovnaných záväzkoch - príslušný colný úrad nie staršie ako 3 mesiace ku dňu predloženia ŽoNFP

1. **Na operáciu[[2]](#footnote-2) možno poskytnúť podporu z jedného alebo viacerých EŠIF alebo z jedného alebo viacerých programov a z iných nástrojov EÚ za podmienky, že sa na výdavkovú položku, zahrnutú do žiadosti o platbu na úhradu jedným z EŠIF, neposkytla podpora z iného fondu alebo nástroja EÚ a SR, ani podpora z rovnakého fondu v rámci iného programu, ani podpora z rovnakého fondu v rámci toho istého programu, ani v rámci predchádzajúceho obdobia.**

V priebehu trvania zmluvy o poskytnutí NFP táto skutočnosť podlieha oznamovacej povinnosti prijímateľa voči poskytovateľovi.

Čl. 65 ods. 11 nariadenia Európskeho parlamentu a Rady (EÚ) č. 1303/2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde a ktorým sa zrušuje nariadenie Rady (ES) č. 1083/2006.

Podmienka sa netýka výkonu rozhodnutia voči členom riadiacich a dozorných orgánov žiadateľa, ale je relevantná vo vzťahu k subjektu žiadateľa.

**Forma a spôsob preukázania:**

Samostatná investícia

Formulár ŽoNFP časť D Čestné vyhlásenie žiadateľa

Kolektívna investícia

Formulár ŽoNFP – Generálny partner časť D bod Čestné vyhlásenie žiadateľa

Formulár ŽoNFP – Partner projektu časť D bod Čestné vyhlásenie žiadateľa

1. **Každá investičná operácia, ak sa na ňu vzťahuje zákon č. 24/2006 Z. z. o posudzovaní vplyvov na životné prostredie, musí byť vopred posúdená na základe tohto zákona.**

Čl. 45 ods. 1 nariadenia Európskeho parlamentu a Rady (EÚ) č. 1305/2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) a o zrušení nariadenia Rady (ES) č. 1698/2005.

**Forma a spôsob preukázania:**

Vyjadrenie Odboru starostlivosti o životné prostredie, či projekt podlieha zisťovaciemu konaniu alebo podlieha povinnému hodnoteniu podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov – **netýka sa strojov a špecializovaných vozidiel**

1. **Žiadateľ musí postupovať pri obstarávaní tovarov, stavebných prác a služieb, ktoré sú financované z verejných prostriedkov v súlade so zákonom č. 343/2015 Z. z. v znení neskorších predpisov alebo podľa** **Usmernenia Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 - 2020.**

Zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov v súvislosti so zákonom č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov.

Usmernenie Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 – 2020

**Forma a spôsob preukázania:**

Samostatná investícia

Formulár ŽoNFP časť D Čestné vyhlásenie žiadateľa

Dokumentácia z verejného obstarávania/obstarávania

Kolektívna investícia

Formulár ŽoNFP – Generálny partner časť D bod Čestné vyhlásenie žiadateľa

Formulár ŽoNFP – Partner projektu časť D bod Čestné vyhlásenie žiadateľa

Dokumentácia z verejného obstarávania/obstarávania

1. **Žiadateľ musí zabezpečiť hospodárnosť, efektívnosť a účinnosť použitia verejných prostriedkov.**

§ 19 ods. 3 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. Nepreukazuje sa pri paušálnych platbách.

**Forma a spôsob preukázania:**

Samostatná investícia

Formulár ŽoNFP časť D Čestné vyhlásenie žiadateľa

Kolektívna investícia

Formulár ŽoNFP – Generálny partner časť D bod Čestné vyhlásenie žiadateľa

Formulár ŽoNFP – Partner projektu časť D bod Čestné vyhlásenie žiadateľa

1. **Žiadateľ musí dodržiavať princíp zákazu konfliktu záujmov v súlade so zákonom č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov.**

§ 46 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov.

**Forma a spôsob preukázania:**

Samostatná investícia

Formulár ŽoNFP časť D Čestné vyhlásenie žiadateľa

Kolektívna investícia

Formulár ŽoNFP – Generálny partner časť D bod Čestné vyhlásenie žiadateľa

Formulár ŽoNFP – Partner projektu časť D bod Čestné vyhlásenie žiadateľa

1. **Operácie, ktoré budú financované z EPFRV, nesmú zahŕňať činnosti, ktoré boli súčasťou operácie, v prípade ktorej sa začalo alebo malo začať vymáhacie konanie v súlade s článkom 71 nariadenia Európskeho parlamentu a Rady (EÚ) č. 1303/2013 po premiestnení výrobnej činnosti mimo EÚ.**

V priebehu trvania zmluvy o poskytnutí NFP táto skutočnosť podlieha oznamovacej povinnosti prijímateľa voči poskytovateľovi.

**Forma a spôsob preukázania:**

Samostatná investícia

Formulár ŽoNFP časť D Čestné vyhlásenie žiadateľa

Kolektívna investícia

Formulár ŽoNFP – Generálny partner časť D bod Čestné vyhlásenie žiadateľa

Formulár ŽoNFP – Partner projektu časť D bod Čestné vyhlásenie žiadateľa

1. **Žiadateľ, ani jeho štatutárny orgán, ani žiadny člen štatutárneho orgánu, ani prokurista/osoba splnomocnená zastupovať žiadateľa v konaní o ŽoNFP neboli právoplatne odsúdení za trestný čin korupcie, za trestný čin poškodzovania finančných záujmov EÚ, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny alebo za trestný čin machinácie pri verejnom obstarávaní a verejnej dražbe.**

Nariadenie Komisie (ES, Euratom) č. 1302/2008 zo 17. decembra 2008 o centrálnej databáze vylúčených subjektov (ďalej len „Nariadenie o CED“)[[3]](#footnote-3).

**Forma a spôsob preukázania:**

Udelenie súhlasu pre poskytnutie výpisu z registra trestov (príloha č. 3, 4 resp. 5 ŽoNFP) alebo Výpis z registra trestov nie starší ako 1 mesiac ku dňu predloženia ŽoNFP, a to za každú osobu oprávnenú konať v mene žiadateľa.

Udelený súhlas pre poskytnutie výpisu z registra trestov bude využitý na overenie splnenia všeobecnej podmienky poskytnutia príspevku prostredníctvom údajov a informácií portálu OverSiprostredníctvom webového sídla: <https://oversi.gov.sk/>. Poskytnutie súhlasu sa týka štatutárneho orgánu žiadateľa, každého člena štatutárneho orgánu žiadateľa, prokuristu a osoby splnomocnenej zastupovať žiadateľa v konaní o ŽoNFP. Súhlas udeľuje dotknutá fyzická osoba. V prípade viacerých osôb je potrebné, aby súhlas udelila každá fyzická osoba samostatne na samostatnom tlačive.

Za fyzickú osobu, ktorá nedisponuje rodným číslom generovaným v SR (napr. zahraničná osoba) alebo neudelila súhlas pre poskytnutie výpisu z registra trestov je žiadateľ povinný v rámci povinnej prílohy č. 4, 8 alebo 12 ŽoNFP (v závislosti na oprávnenosti žiadateľa) predložiť výpis z registra trestov, ktorý nie je starší ako 1 mesiac ku dňu predloženia ŽoNFP.

Pokiaľ PPA nebude disponovať súhlasom alebo výpisom z registra trestov zo strany žiadateľa alebo ak zo strany PPA nie je možné overiť splnenie uvedenej všeobecnej podmienky poskytnutia príspevku prostredníctvom údajov a informácií portálu OverSi prostredníctvom webového sídla: <https://oversi.gov.sk/>, PPA vyzve žiadateľa na predloženie výpisu z registra trestov, ktorý nie je starší ako 1 mesiac ku dňu doplnenia ŽoNFP.

Upozornenie: Ak v priebehu konania o ŽoNFP dôjde k zmene štatutárneho orgánu, resp. člena štatutárneho orgánu alebo k zmene či k doplneniu osoby splnomocnenej zastupovať žiadateľa v konaní a žiadateľ zasiela oznámenie o takejto zmene spolu s Udelením súhlasu pre poskytnutie výpisu z registra trestov alebo Výpisom z registra trestov nie starším ako 1 mesiac ku dňu zaslania oznámenia.

1. **V prípade, že sa na dané činnosti vzťahujú pravidlá štátnej pomoci resp. pomoci de minimis, žiadateľ musí spĺňať podmienky vyplývajúce zo schém štátnej pomoci/pomoci de minimis.**

Nariadenie Komisie (EÚ) č. 702/2014, ktorým sa určité kategórie pomoci v odvetví poľnohospodárstva a lesného hospodárstva a vo vidieckych oblastiach vyhlasujú za zlučiteľné s vnútorným trhom pri uplatňovaní článkov 107 a 108 Zmluvy o fungovaní Európskej únie;

Nariadenie Komisie (EÚ) č. 1407/2013 o uplatňovaní článkov 107 a 108 Zmluvy o fungovaní Európskej únie na pomoc de minimis.

Nariadenie Komisie (EÚ) č. 651/2014 o vyhlásení určitých kategórií pomoci za zlúčiteľné s vnútorným trhom podľa článkov 107 a 108 Zmluvy o fungovaní Európskej únie.

Podmienka je relevantná iba pre subjekty, ktoré sú v zmysle výzvy povinné preukázať splnenie tejto podmienky poskytnutia príspevku.

**netýka sa tejto výzvy**

1. **Investícia musí byť v súlade s normami EÚ a SR, týkajúcimi sa danej investície.**

**Forma a spôsob preukázania:**

Samostatná investícia

Formulár ŽoNFP časť D Čestné vyhlásenie žiadateľa

Kolektívna investícia

Formulár ŽoNFP – Generálny partner časť D bod Čestné vyhlásenie žiadateľa

Formulár ŽoNFP – Partner projektu časť D bod Čestné vyhlásenie žiadateľa

1. **Žiadateľ, ktorým je právnická osoba, nemá právoplatným rozsudkom uložený trest zákazu prijímať dotácie a/alebo subvencie, trest zákazu prijímať pomoc a podporu poskytovanú z fondov EÚ alebo trest zákazu činnosti vo verejnom obstarávaní podľa osobitného predpisu[[4]](#footnote-4).**

**Forma a spôsob preukázania:**

Samostatná investícia

Formulár ŽoNFP časť D Čestné vyhlásenie žiadateľa

Kolektívna investícia

Formulár ŽoNFP – Generálny partner časť D bod Čestné vyhlásenie žiadateľa

Formulár ŽoNFP – Partner projektu časť D bod Čestné vyhlásenie žiadateľa

Podmienka bude overovaná centrálne na základe vyhodnotenia informácií uvedených v zozname odsúdených právnických osôb, ktorý je verejne dostupný v elektronickej podobe na stránke: <https://esluzby.genpro.gov.sk/zoznam-odsudenych-pravnickych-osob>.

Upozorňujeme žiadateľov, aby si pred predložením ŽoNFP overili správnosť údajov vo vyššie uvedenom zozname odsúdených právnických osôb a v prípade nesprávnych údajov zabezpečili relevantné kroky na ich úpravu ešte pred predložením ŽoNFP.

1. **Nenávratný finančný príspevok na operáciu, zahŕňajúcu investície do infraštruktúry alebo produktívne investície, sa musí vrátiť, ak je operácia počas 5 rokov od záverečnej platby poskytnutej prijímateľovi, alebo počas obdobia stanovenom v pravidlách o štátnej pomoci, predmetom niektorej z nasledujúcich skutočností (čl. 71 nariadenia (EÚ) č. 1303/2013):** 
   1. **skončenia alebo premiestnenia produktívnej činnosti mimo Slovenska;**
   2. **zmeny vlastníctva položky infraštruktúry, ktorá poskytuje firme alebo orgánu verejnej moci neoprávnené zvýhodnenie;**
   3. **podstatnej zmeny, ktorá ovplyvňuje jej povahu, ciele alebo podmienky realizácie, čo by spôsobilo narušenie jej pôvodných cieľov.**

**Forma a spôsob preukázania:**

Samostatná investícia

Formulár ŽoNFP časť D Čestné vyhlásenie žiadateľa

Kolektívna investícia

Formulár ŽoNFP – Generálny partner časť D bod Čestné vyhlásenie žiadateľa

Formulár ŽoNFP – Partner projektu časť D bod Čestné vyhlásenie žiadateľa

### **Výberové kritériá**

1. Projekt musí byť v súlade s identifikovanými oblasťami zamerania v PRV a aspoň jednou fokusovou oblasťou daného opatrenia.

**Forma a spôsob preukázania:**

Samostatná investícia

Formulár ŽoNFP

Projekt realizácie (Príloha č. 1 k ŽoNFP)

Kolektívna investícia

Formulár ŽoNFP – Generálny partner

Projekt realizácie (Príloha č. 1 k ŽoNFP generálneho partnera)

1. Pre projekty vyhodnocované v rámci FO 2B je podmienkou schválený podnikateľský plán v zmysle podopatrenia 6.1. – **neuplatňuje sa pre túto výzvu**
2. Posledná žiadosť o platbu sa musí podať v lehote do štyroch rokov od nadobudnutia účinnosti zmluvy. V prípade výziev, kedy lehota na podanie poslednej žiadosti o platbu nemôže byť dodržaná (napr. v súvislosti s končiacim sa programovým obdobím), je termín na podanie poslednej žiadosti o platbu najneskôr do 30.06.2023.

**Forma a spôsob preukázania:**

Samostatná investícia

Formulár ŽoNFP

Projekt realizácie (Príloha č. 1 k ŽoNFP)

Kolektívna investícia

Formulár ŽoNFP – Generálny partner

Projekt realizácie Generálneho partnera (Príloha č. 1 k ŽoNFP – Generálny partner)

### **Bodovacie (hodnotiace) kritériá**

**Princípy uplatnenia hodnotiacich kritérií:**

|  |  |  |  |
| --- | --- | --- | --- |
| **P. č.** | **Kritérium** | **Body** | **Poznámka** |
| 1. | Žiadateľ:   1. vykonáva činnosť v poľnohospodárstve najmenej tri roky pred vyhlásením výzvy, alebo 2. je mladý farmár, alebo 3. vykonáva alebo plánuje vykonávať poľnohospodársku činnosť v najmenej rozvinutých regiónoch | 15 | K bodu a) PPA overí na základe údajov z  registra právnických osôb, podnikateľov a orgánov verejnej moci, resp. žiadateľ preukáže výpisom z registra pozemkových spoločenstiev, alebo osvedčením súkromne hospodáriaceho roľníka.  K bodu b) mladým farmárom sa rozumie fyzická osoba registrovaná ako súkromne hospodáriaci roľník najneskôr v čase vyhlásenia výzvy a ktorý v čase predloženia ŽoNFP spĺňa podmienku veku do 40 rokov vrátane.  K bodu c) Zoznam NRO v zmysle zákona č. 336/2015 Z. z. o podpore najmenej rozvinutých okresov a o zmene a doplnení niektorých zákonov. Ak žiadateľ nevykonáva poľnohospodársku činnosť v NRO, body za písm. c) mu budú udelené len, ak sa daná investícia bude realizovať v NRO[[5]](#footnote-5).  V prípade kolektívnej investície sa body pridelia, ak každý partner projektu spĺňa aspoň jedno kritérium (a, b alebo c).  Spolu maximálne 15 bodov. |
| 2. | Projekt je kolektívnou investíciou min. 2 pestovateľov, alebo inak priamo prispieva k zlepšeniu spolupráce prvovýrobcov | 13 | Žiadateľ spôsob zlepšenia spolupráce popíše v projekte a zdokladuje zmluvami. |
| 3. | Žiadateľ je pestovateľom ovocia, zeleniny, alebo zemiakov   1. najmenej 2 pestovateľské roky pred vyhlásením výzvy 2. aspoň jeden pestovateľský rok pred vyhlásením výzvy | 10  5 | PPA posúdi na základe zoznamu plodín v rámci jednotnej žiadosti na plochu. Pestovateľským rokom sa rozumie rok zodpovedajúci roku podania príslušnej jednotnej žiadosti na plochu. V prípade skleníkov, ak nie sú súčasťou jednotnej žiadosti, žiadateľ preukazuje príslušným povolením.  V prípade kolektívnej investície sa body pridelia, ak každý splní uvedené kritérium.  Maximálny počet 10 bodov. |
| 4. | Predmetom projektu sú výlučne sklady pre celoročné skladovanie produkcie ovocia, zeleniny a zemiakov | 20 | Rozumie sa sklad umožňujúci celoročné skladovanie ovocia, zeleniny alebo zemiakov t. j. sklady s riadenou atmosférou.  Súčasťou výstavby skladu môže byť výstavba bezprostredných vonkajších plôch, oplotenia a príjazdových komunikácii týkajúcich sa skladu, ktorý je predmetom projektu. Súčasťou investície do skladu môže byť aj prípadné riešenie energetického hospodárstva bezprostredne súvisiaceho s prevádzkou skladu. |
| 5. | Žiadateľ aspoň časť svojej produkcie odbytuje:   1. do obchodnej siete v SR za účelom predaja spotrebiteľovi, alebo 2. v rámci miestneho trhu[[6]](#footnote-6), alebo 3. v rámci Národného potravinového katalógu | 15 | a) Žiadateľ predloží kópiu zmluvy pre aktuálny, alebo predchádzajúci rok s obchodnou spoločnosťou venujúcou sa maloobchodu.  b) Za odbyt v rámci miestneho trhu sa považuje miesto odbytu konečnému spotrebiteľovi v rozsahu 100 km od miesta produkcie, alebo územie kraja v ktorom investíciu realizuje. Za predaj v rámci miestneho trhu sa považuje aj vlastné odbytové miesto, trhový predaj, predaj do stravovacích zariadení, škôl, nemocníc atď. Žiadateľ predloží kópiu zmluvy pre aktuálny alebo predchádzajúci rok.  c) Žiadateľ je zapísaný v registri  Národného potravinového katalógu.  V prípade kolektívnej investície sa body pridelia, ak každý splní uvedené kritérium.  Spolu maximálne 15 bodov. |
| 6. | Projekt má priamy a kvantifikovateľný vplyv na:   1. zvýšenie produkcie 2. zvýšenie kvality produktov 3. zvýšenie pridanej hodnoty produktov 4. rozšírenie existujúcich skladovacích kapacít 5. zvýšenie zamestnanosti na podniku najmenej po dobu 2 rokov najneskôr od ukončenia investície | 5  5  5  5  5 | Žiadateľ potenciálny prínos investície zdôvodní a vyčísli pre každý rok udržateľnosti (neplatí pre bod e.)  Očakávané zvýšenie produkcie žiadateľ odôvodní kvantitatívne. Očakávané zvýšenie kvality produktov kvantifikuje na základe predĺženia doby uskladnenia pred predajom.  Očakávané zvýšenie pridanej hodnoty produktov sa kvantifikuje na základe odhadu odbytových cien počas doby uskladnenia.  K bodu e) Realizáciou projektu sa žiadateľ zaviaže zvýšiť počet pracovných miest min. o 1 zamestnanca na plný úväzok min. na 2 roky. V prípade čiastočných úväzkov, resp. sezónnych zamestnancov sa metodika posudzovania uvedie vo výzve. Za počiatočný stav sa berie stav pred investíciou. Ukončením investície sa rozumie kolaudačné rozhodnutie. Žiadateľovi môže začať lehota plynúť najskôr od podpisu zmluvy.  Spolu maximálne 15 bodov. |
| 7. | Kvalitatívne hodnotenie:   1. Vhodnosť, účelnosť a komplexnosť  zamerania projektu 2. Ekonomická udržateľnosť projektu 3. Uskutočniteľnosť projektu, odborná, administratívna, ekonomická a technická kapacita a pripravenosť realizovať projekt 4. Výrobné a technické prínosy projektu, multiplikačné efekty projektu | 12 | Spolu maximálne 12 bodov. |
| **Spolu maximálne** | | **100** |  |

Na základe Projektu realizácie bude vykonané kvalitatívne hodnotenie podľa nižšie uvedenej stupnice:

|  |  |  |
| --- | --- | --- |
| **7. Hodnotenie kvality projektu** | | |
| **7.A  Vhodnosť, účelnosť a komplexnosť  zamerania projektu** | | |
| **Rozpätie** | **Popis** | **Body** |
| Nedostatočný | Žiadateľ nedefinoval dostatočne  ciele projektu  a/alebo nedostatočne opísal a zdôvodnil činnosti  projektu a/alebo   nemá dostatočne opísaný východiskový stav podniku (poľnohospodárske, výrobné, technické, personálne podmienky atď.) a/alebo nedostatočne zdôvodnil predmet investície a/alebo projekt nemá logickú vecnú a časovú nadväznosť realizácie projektu a/alebo investície projektu nemajú logickú nadväznosť  vzájomne alebo na východiskové resp. plánované podmienky. Žiadateľ nepopísal alebo nedostatočne popísal súlad s Programom rozvoja vidieka a jeho cieľmi. | 0 |
| Dobrý | Žiadateľ dostatočne stanovil ciele projektu, dostatočne opísal a odôvodnil činnosti projektu, opísal a zdôvodnil predmet investície, popísal východiskový stav podniku pre účely posúdenia vhodnosti a účelnosti realizovaného projektu, popísal a zdôvodnil predmet investície projektu. Činnosti projektu na seba logicky po vecnej a časovej stránke nadväzujú, nadväzujú na východiskové alebo plánované  podmienky žiadateľa. Žiadateľ popísal súlad s cieľmi Programu rozvoja vidieka vrátane opatrenia a podopatrenia. | 1,5 |
| Veľmi dobrý | Žiadateľ veľmi dobre stanovil ciele projektu v nadväznosti na ciele a podmienky podopatrenia a podniku, veľmi dobre opísal a odôvodnil činnosti projektu v nadväznosti na podmienky podopatrenia, podniku a definované ciele, veľmi dobre opísal a zdôvodnil predmet investície s ohľadom na jeho technické parametre, veľmi dobre a preukazne definoval východiskový stav podniku pre účely posúdenia vhodnosti a účelnosti realizovaného projektu, potrieb žiadateľa, poľnohospodárskeho zamerania, projekcie cieľového stavu. Činnosti projektu na seba logicky vecne a časovo nadväzujú,  činnosti projektu nadväzujú na východiskový alebo plánovaný stav podniku. Žiadateľ popísal súlad s relevantnými cieľmi Programu rozvoja vidieka, opatrenia resp. podopatrenia,  fokusových oblastí a prínosy. Žiadateľ zohľadnil a opísal environmentálne prínosy projektu. Údaje a tvrdenia sú konzistentné s inými skutočnosťami uvedenými v žiadosti a projekte realizácie. | 3 |
| **7.B Ekonomická udržateľnosť projektu** | | |
| Nedostatočný | Žiadateľ nevypracoval resp. vypracoval nedostatočne analýzu návratnosti investície projektu a/alebo nevypracoval resp. vypracoval nedostatočne analýzu peňažných tokov projektu a/alebo žiadateľ nepreukázal ekonomické prínosy k ekonomickým výsledkom podniku a/alebo žiadateľ nezdôvodnil ekonomickú primeranosť investície vo vzťahu k cene a výkonom. a/alebo výpočty obsahujúce matematické chyby majúce významný vplyv na dosahované výsledky. | 0 |
| Dobrý | Žiadateľ dostatočne vypracoval analýzu návratnosti investície projektu / vypracoval dostatočne analýzu peňažných tokov projektu na preukázanie ekonomickej udržateľnosti projektu / preukázal ekonomické prínosy k hospodárskym výsledkom podniku s ohľadom na predchádzajúce obdobia /  zdôvodnil ekonomickú primeranosť projektu investície vo vzťahu k cene a výkonom. | 1,5 |
| Veľmi dobrý | Žiadateľ veľmi dobre vypracoval analýzu návratnosti investície projektu v relevantnom období / veľmi dobre preukázal udržateľnosť investície analýzou peňažných tokov v relevantnom období / veľmi dobre preukázal ekonomické prínosy k hospodárskym výsledkom podniku s ohľadom na predchádzajúce obdobia, vrátane projekcie budúcich hospodárskych výsledkov a budúcich peňažných tokov podniku  / veľmi dobre zdôvodnil ekonomickú primeranosť investície vo vzťahu k cene a výkonom / žiadateľ v časti ekonomickej analýzy uviedol riziká týkajúce sa dosahovania ekonomických výsledkov a ich elimináciu / žiadateľ pri analýzach použil hodnoverné a odôvodnené údaje, do analýzy zahrnul všetky relevantné ekonomické parametre, údaje v analýze sú konzistentné s inými skutočnosťami uvedenými v žiadosti alebo projekte realizácie a výpočty neobsahujú vecné a matematické chyby. | 3 |
| **7.C  Uskutočniteľnosť projektu, odborná, administratívna, ekonomická a technická kapacita a pripravenosť realizovať projekt** | | |
| **Rozpätie** | **Popis** | **Body** |
| Nedostatočný | Žiadateľ nevypracoval časový harmonogram realizácie projektu a/alebo žiadateľ nedefinoval dostatočne a účelne administratívne kapacity na zabezpečenie implementácie projektu  a/alebo žiadateľ nedefinoval odborné kapacity a skúsenosti pre zabezpečenie činností projektu, a/alebo žiadateľ nepreukázal výrobnú a technickú pripravenosť pre realizáciu projektu a/alebo žiadateľ nepreukázal pripravenosť na finančnú realizáciu projektu. | 0 |
| Dobrý | Žiadateľ vypracoval časový harmonogram realizácie, žiadateľ má definované administratívne kapacity na zabezpečenie implementácie projektu, žiadateľ definoval odborné kapacity a skúsenosti pre zabezpečenie činností projektu, žiadateľ uviedol výrobnú a technickú pripravenosť pre realizáciu projektu, žiadateľ preukázal pripravenosť na finančnú realizáciu projektu - spôsob a priebeh financovania investície. | 1,5 |
| Veľmi dobrý | Žiadateľ vypracoval časový harmonogram realizácie so zohľadnením vecnej a ekonomickej logickej nadväznosti, žiadateľ má veľmi dobre definované administratívne kapacity na zabezpečenie implementácie projektu, žiadateľ veľmi dobre preukázal odborné kapacity a skúsenosti pre zabezpečenie činností projektu počas doby udržateľnosti projektu, žiadateľ hodnoverne preukázal výrobnú, povoľovaciu a technickú pripravenosť na realizáciu projektu, žiadateľ veľmi dobre preukázal pripravenosť na finančnú realizáciu projektu - spôsob a priebeh financovania investície, zdroje financovania s ohľadom na ekonomickú situáciu podniku,  analýza peňažných tokov financovania. Žiadateľ poukázal na riziká implementácie a ich elimináciu. Preukázanie pripravenosti  je hodnoverné a sú použité konzistentné údaje s inými skutočnosťami uvedenými v žiadosti alebo projektu realizácie. | 3 |
| **7.D.  Výrobné a technické prínosy projektu, multiplikačné efekty projektu** | | |
| **Rozpätie** | **Popis** | **Body** |
| Nedostatočný | Žiadateľ neuviedol alebo nedostatočne uviedol výrobné alebo technické  prínosy realizácie projektu alebo multiplikačný efekt projektu alebo prínosy nezohľadňovali zameranie projektu. | 0 |
| Dobrý | Žiadateľ preukázal výrobné  prínosy projektu vo vzťahu k predmetu projektu, podniku resp. okoliu. Žiadateľ uviedol technické prínosy projektu vo vzťahu k podniku,  životnému prostrediu. Žiadateľ uviedol možné multiplikačné efekty projektu vo vzťahu k podniku a cieľom podopatrenia. V prínosoch zohľadnil zameranie projektu. | 1,5 |
| Veľmi dobrý | Žiadateľ veľmi dobre preukázal viaceré výrobné  prínosy (zvyšovanie pridanej hodnoty, zvýšenie produkcie alebo rozšírenie kapacít) projektu vo vzťahu k predmetu projektu, podniku resp. okoliu s ohľadom na zameranie podopatrenia. Žiadateľ veľmi dobre preukázal technické prínosy projektu vo vzťahu k podniku, životnému prostrediu, spotrebe vody,  opísal inovatívnosť  technického riešenia . Žiadateľ veľmi dobre preukázal multiplikačné efekty projektu vo vzťahu k podniku a cieľom podopatrenia. V prínosoch zohľadnil zameranie projektu. Preukázanie prínosov a multiplikačného efektu je hodnoverné a sú použité konzistentné údaje. | 3 |

* + - * + **Princípy uplatnenia výberu:**

Projekty bude vyberať PPA na základe uplatnenia hodnotiacich kritérií (bodovacieho systému), t. j. projekty sa zoradia podľa počtu dosiahnutých bodov v zmysle hodnotiacich kritérií a vytvorí sa hranica finančných možností. (posúdi sa súčet finančných požiadaviek všetkých zoradených projektov s finančnou alokáciou výzvy).

**Minimálna hranica** požadovaných bodov z dôvodu aby boli schválené len dostatočne kvalitné projekty je **70 bodov**.

V prípade, že požiadavka na finančné prostriedky prevýši finančný limit na kontrahovanie, budú pri výbere projektov s rovnakým počtom bodov uprednostnené projekty, ktorých miesto realizácie sa nachádza v najmenej rozvinutých regiónoch a následne  , na základe výšky žiadaného príspevku od najmenšieho k najväčšiemu a následne podľa nasledovných kritérií podľa poradia:

bodovacie kritérium 4

bodovacie kritérium 2

bodovacie kritérium 5

bodovacie kritérium 1

bodovacie kritérium 3

bodovacie kritérium 6

bodovacie kritérium 7

## Spôsob financovania

* + 1. Výška podpory:

V prípade menej rozvinutých regiónov 50% z celkových oprávnených výdavkov v súlade s maximálnym limitom určeným v tejto výzve.

V prípade ostatných oblastí 40% z celkových oprávnených výdavkov v súlade s maximálnym limitom určeným v tejto výzve.

* + 1. Druh podpory: Grant (nenávratný finančný príspevok). Spôsob financovania: refundácia.

## Splnenie podmienok ustanovených v osobitných predpisoch

* + 1. Žiadateľ je povinný pri obstarávaní tovarov, stavebných prác a služieb postupovať v súlade s platným Usmernením Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 – 2020, v súlade so zákonom č. 343/2015 Z. z. z 18. novembra 2015 o verejnom obstarávaní a o zmene a doplnení niektorých zákonov účinným od 18.04.2016 a v súlade s ustanoveniami uvedenými v Príručke, v kapitole 3. Usmernenie postupu žiadateľov pri obstarávaní tovarov, stavebných prác a služieb
    2. PPA akceptuje obstarávanie tovarov, stavebných prác a služieb, začaté najskôr dňom 1. 1. 2019 . V závislosti na použitej metóde a postupe obstarávania/verejného obstarávania je žiadateľ povinný predložiť kompletnú dokumentáciu, vzťahujúcu sa na obstarávanie/verejné obstarávanie, ktorá tvorí súčasť povinných príloh uvedených vo formulári ŽoNFP v časti „C Povinné prílohy projektu pri podaní žiadosti“ – **predkladá pri predložení ŽoNFP alebo v prípade schválenia ŽoNFP v termíne do 120 kalendárnych dní od podpísania zmluvy o poskytnutí nenávratného finančného príspevku**.
    3. Doklady súvisiace s obstarávaním tovarov, stavebných prác a služieb musia byť v súlade s údajmi uvedenými v projektovej dokumentácii.
    4. Žiadateľ ako verejný obstarávateľ, ktorý je povinný postupovať v zmysle § 2 odseku 1 Zákona č. 315/2016 z 25. októbra 2016 o registri partnerov verejného sektora a o zmene a doplnení niektorých zákonov účinným od 01.02.2017, nesmie uzavrieť zmluvu, koncesnú zmluvu alebo rámcovú dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
    5. Ak ide o zákazku na dodanie tovaru, uskutočnenie stavebných prác alebo poskytnutie služby, ktorá spĺňa podmienky zákazky s nízkou hodnotou podľa § 117 a podľa § 5 ods. 4 ZVO, verejný obstarávateľ je povinný pri jej zadávaní postupovať tak, aby vynaložené náklady na predmet zákazky boli hospodárne. Ak verejný obstarávateľ vyzval na predloženie ponuky viac hospodárskych subjektov na účel zadania zákazky, je povinný zabezpečiť dodržanie princípov rovnakého zaobchádzania a nediskriminácie. Verejný obstarávateľ je povinný postupovať   
       v súlade s princípom transparentnosti a zdokumentovať celý priebeh verejného obstarávania, tak aby jeho úkony boli preskúmateľné bez ohľadu na použité prostriedky komunikácie. Verejný obstarávateľ eviduje všetky doklady a dokumenty v súlade s § 24 ods. 1 zákona   
       č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov v spojitosti s § 39 ods. 3 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov. Verejný obstarávateľ je povinný uverejniť   
       v profile súhrnnú správu o zákazkách s nízkymi hodnotami v súlade s § 117 ods. 6 ZVO. Postup je upravený v Príručke pre žiadateľa.
    6. Predmet zákazky a rozpočet, resp. výkaz výmer (ak je to relevantné) nesmie byť v rozpore so ŽoNFP
    7. Žiadateľ je povinný dodržiavať ustanovenia, týkajúce sa konfliktu záujmov v  súvislosti so zadávaním zákaziek na dodanie tovaru, uskutočnenie stavebných prác, poskytnutím služieb a uzatvorením zmlúv súvisiacich s týmito zákazkami. Pravidlá sú podrobne uvedené v  Príručke, v kapitole 11. Konflikt záujmov a v Usmernení Pôdohospodárskej platobnej agentúry   
       č. 10/2017 k posudzovaniu konfliktu záujmov v procese verejného obstarávania/obstarávania tovarov, stavebných prác a služieb financovaných z PRV SR 2014 – 2020.
    8. Európska komisia zriadila a prevádzkuje Systém včasného odhaľovania rizika a vylúčených subjektov – The Early Detection and Exclusion System (ďalej len „EDES databáza“),   
       aby posilnila ochranu finančných záujmov Európskej únie. Od 1. januára 2016 EDES databáza nahrádza Systém včasného varovania (Early Warning System – EWS) a Centrálnu databázu vylúčených subjektov (Central Exclusion Database – CED).

Predbežná informácia pre žiadateľov o nenávratný finančný príspevok, resp. o príspevok   
v zmysle čl. 105a a nasl. nariadenia Európskeho parlamentu a Rady (EÚ, Euratom) 1929/2015 z 28. októbra 2015, ktorým sa mení nariadenie (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie tvorí **Prílohu č. 4** tejto výzvy.

## Ďalšie podmienky poskytnutia príspevku

* + 1. Suma finančných prostriedkov z verejných zdrojov, požadovaná žiadateľom vo formulári ŽoNFP v deň jej predloženia na PPA je konečná a nie je možné ju v rámci procesu spracovávania dodatočne zvyšovať – to platí aj v prípade, že sa sumy zmenia na základe obstarávania tovarov, stavebných prác a služieb.
    2. V prípade kolektívnej investície je povinnou prílohou originál Partnerskej zmluvy uzavretej v súlade s bodom [2.8.3](#bod_283) tejto výzvy.
    3. Ak sa projekt realizuje ako kolektívna investícia, partneri projektu si svoje práva a povinnosti pri realizácii spoločného projektu upravia v partnerskej zmluve (napr. zmluva o vzájomnej spolupráci). Partneri projektu uzatvárajú jednu partnerskú zmluvu, ktorá môže byť platná pre všetky výzvy na kolektívne investície, ale môže byť platná aj pre jednu výzvu na kolektívne investície (podľa dohody partnerov). Obsah a formu partnerskej zmluvy si určujú partneri projektu. Partnerská zmluva však bude zo strany PPA akceptovateľná pre poskytnutie NFP iba ak bude obsahovať minimálne tieto obsahové náležitosti:
  1. označenie zmluvných strán a určenie generálneho partnera minimálne v rozsahu: názov, sídlo, IČO, štatutárny orgán, kontaktné údaje (tel. č., e-mail), registrácia subjektu v príslušnom registri,
  2. predmet spolupráce,
  3. účel, prínosy ,cieľ, výstupy spolupráce partnerov,
  4. práva a povinnosti partnerov pri realizácii projektu/projektov,
  5. úlohy generálneho partnera projektu ako komunikačného kanála.
     1. Kolektívnou investíciou pre túto výzvu sa rozumie zriadenie partnerstva bez právnej subjektivity , pričom partneri si určia generálneho partnera projektu, ktorý bude plniť funkciu komunikačného kanálu. V prípade, ak sa vytvorí partnerstvo s právnou subjektivitou, tak prijímateľom je tento nový subjekt a podmienky výzvy sa na neho uplatňujú priamo.
     2. Pre partnerstvo bez právnej subjektivity s využitím generálneho partnera projektu ako komunikačného kanálu platí, že partneri projektu si určia generálneho partnera projektu, ktorý bude komunikačným kanálom medzi PPA a partnermi projektu kolektívnej investície,   
        tzn. komunikácia PPA bude prebiehať prioritne s generálnym partnerom projektu aj vo veciach, ktoré sa týkajú ostatných partnerov projektu. Zmena v subjekte partnera projektu, zníženie/zvýšenie počtu partnerov projektu a zmena generálneho partnera projektu vo vzťahu k Zmluve je možná na základe zmeny partnerskej zmluvy, pričom musia byť dodržané všetky platné podmienky poskytnutia príspevku. Partneri projektu predkladajú na kolektívnu investíciu jednu spoločnú ŽoNFP, ktorej súčasťou sú všetky potrebné údaje o kolektívnej investícii a všetkých partneroch projektu. ŽoNFP podpisujú všetci partneri projektu. Povinnosti generálneho partnera projektu ako komunikačného kanála:
  6. koordinuje a riadi implementáciu projektu kolektívnej investície, riadi činnosti medzi partnermi projektu, je voči PPA komunikačným kanálom pre podávanie informácií týkajúcich sa realizácie projektu kolektívnej investície,
  7. dohliada na plnenie povinností jednotlivých projektových partnerov, pričom mu jednotliví partneri projektu predkladajú relevantné dokumenty a údaje na kompletizáciu,
  8. riadi, koordinuje a kontroluje realizáciu projektu kolektívnej investície za účelom zabezpečenia správnej implementácie projektu,
  9. zabezpečuje splnenie cieľa projektu a realizáciu činností všetkými partnermi projektu, túto skutočnosť potvrdzuje čestným vyhlásením v rámci svojej ŽoP;
  10. zabezpečuje zber informácií o projekte, monitorovanie a podávanie súvisiacich správ na PPA,
  11. kontroluje plnenie záväzkov jednotlivých partnerov projektu, ktoré vyplývajú zo Zmluvy,
  12. predkladá na PPA žiadosť o zmeny v projekte kolektívnej investície za všetkých partnerov projektu,
  13. potvrdzuje v rámci poslednej ŽoP splnenie cieľa projektu kolektívnej investície a realizáciu všetkých činností, definovaných v Zmluve jednotlivými partnermi projektu,
  14. potvrdzuje, že všetky výdavky, ktoré vznikli v rámci realizácie projektu kolektívnej investície partnermi projektu, boli vynaložené v súlade so Zmluvou; túto skutočnosť potvrdzuje čestným vyhlásením v rámci každej podanej ŽoP.
      1. V prípade ak 1 ŽoNFP podávajú viacerí žiadatelia (generálny partner + partneri projektu), tak objem produkcie všetkých partnerov spolu za najlepší z predchádzajúcich 5 pestovateľských rokov musí naplniť aspoň 50 % kapacity skladu, ktorý je predmetom investície. Objem produkcie konkrétnych komodít sa porovná len s jednou plánovanou investíciou. (Žiadatelia dokladujú na základe údajov deklarovaných Ústrednému kontrolnému a skúšobnému ústavu poľnohospodárskemu alebo Štatistickému úradu SR).
      2. V prípade, ak ŽoNFP podáva jeden subjekt, ktorým je právnická osoba alebo fyzická osoba podnikajúca v poľnohospodárstve, tak objem vlastnej produkcie za najlepší z predchádzajúcich 5 pestovateľských rokov musí naplniť aspoň 50 % kapacity skladu, ktorý je predmetom investície. Objem produkcie konkrétnych komodít sa porovná len s jednou plánovanou investíciou. (Žiadatelia dokladujú na základe údajov deklarovaných Ústrednému kontrolnému a skúšobnému ústavu poľnohospodárskemu alebo Štatistickému úradu SR).
      3. Ak činnosť podlieha zisťovaciemu konaniu, resp. povinnému hodnoteniu v zmysle zákona   
         č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov, rozhodnutie Odboru starostlivosti o životné prostredie, resp. záverečné stanovisko Ministerstva životného prostredia SR alebo vyjadrenie k zmene činnosti nie je žiadateľ povinný predložiť pri podaní ŽoNFP, ale predkladá ho najneskôr do termínu určenom v rozhodnutí o schválení ŽoNFP, avšak najneskôr pred podpisom zmluvy o poskytnutí NFP.

## Ďalšie informácie k výzve

* + 1. PPA si vyhradzuje právo dodatočného vyžiadania ďalších informácií (objasnenia nezrovnalostí) od konečného prijímateľa/žiadateľa v závislosti od charakteru projektu. Lehota na predloženie týchto informácií nesmie byť kratšia, ako 5 pracovných dní odo dňa doručenia výzvy osobne alebo poštou na adresu určenú vo výzve na doplnenie ďalších informácií, pričom pre posúdenie včasného doručenia chýbajúcich dokladov (údajov) platia rovnaké podmienky, ako pri prijímaní ŽoNFP.
    2. Neoprávnené výdavky je žiadateľ povinný z požadovanej sumy odčleniť.
    3. Žiadateľ musí spĺňať všetky relevantné všeobecné kritériá pre výber projektov, uvedené   
       v rámci bodov [2.5.1.](#_Všeobecné_podmienky_poskytnutia) a [2.5.2](#_Výberové_kritériá). V prípade nesplnenia niektorého z týchto kritérií vydá PPA rozhodnutie o neschválení ŽoNFP.
    4. V prípade kolektívnej investície každý partner projektu musí spĺňať požiadavky na oprávnenosť žiadateľa, oprávnenosť aktivít realizácie projektu, oprávnenosť miesta realizácie projektu, kritériá pre výber projektov a ostatné podmienky poskytnutia príspevku uvedené v tejto výzve. V prípade nesplnenia niektorého z týchto kritérií niektorým z partnerov projektu vydá PPA rozhodnutie o neschválení ŽoNFP.
    5. Žiadatelia môžu realizovať projekt aj pred uzatvorením zmluvy o poskytnutí NFP, znášajú však riziko, že projekt na financovanie z PRV nebude schválený.
    6. ŽoNFP nebude schválená v prípade, že žiadateľ uviedol nepravdivé čestné vyhlásenie žiadateľa o konflikte záujmov a poskytol nesprávne či nepravdivé údaje. Ak sú pochybnosti o pravdivosti alebo úplnosti ŽoNFP a žiadateľ tieto pochybnosti neodstránil v určenej lehote, poskytovateľ vydá rozhodnutie o zastavení konania o ŽoNFP podľa § 20 ods. 1 písm. d) zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov.
    7. Pred uzavretím Zmluvy o poskytnutí NFP neexistuje právny nárok na poskytnutie nenávratného finančného príspevku.
    8. PPA nebude akceptovať žiadosti o zmenu v ŽoNFP, ovplyvňujúce jej bodové hodnotenie smerom nahor.
    9. PPA pri výbere a schvaľovaní ŽoNFP môže využiť „zásobník projektov“ v zmysle ustanovení Systému riadenia PRV.
    10. PPA môže vydať rozhodnutie o schválení, rozhodnutie o schválení s podmienkou, rozhodnutie o neschválení a rozhodnutie o zastavení konania.
    11. Žiadateľ, na ktorého sa vzťahuje povinnosť registrácie v registri partnerov verejného sektora, musí byť zapísaný v registri podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov.

Poskytovateľ vypracuje návrh na uzatvorenie Zmluvy o poskytnutí NFP a zašle tento návrh   
v 3 rovnopisoch žiadateľovi:

1. ktorému Rozhodnutie o schválení ŽoNFP nadobudlo právoplatnosť[[7]](#footnote-7)
2. žiadateľ splnil podmienky určené vo výroku rozhodnutia podľa § 19 ods. 11 zákona o príspevku z EŠIF, ak boli podmienky vo výroku rozhodnutia určené a
3. ktorý poskytol súčinnosť potrebnú na uzavretie Zmluvy o poskytnutí NFP.

Zákonným predpokladom na uzavretie zmluvy o NFP je zápis žiadateľa v registri partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov. Poskytovateľ takúto skutočnosť overí pred zaslaním návrhu zmluvy o NFP žiadateľovi na webovom sídle Ministerstva spravodlivosti SR <https://rpvs.gov.sk/rpvs/>. Podmienka zápisu sa nevzťahuje na tie fyzické osoby a právnické osoby, ktoré by ani po nadobudnutí účinnosti zmluvy o NFP neboli partnerom verejného sektora podľa § 2 zákona o registri partnerov verejného sektora.

**Podmienka má byť splnená najneskôr pred uzatvorením zmluvy o poskytnutí NFP.** Poskytovateľ nie je oprávnený odoslať návrh zmluvy o NFP, ak takáto skutočnosť nie je splnená.

# Kolektívne investície a ďalšie informácie

* 1. PPA uzatvorí s partnermi kolektívnej investície jednu zmluvu o poskytnutí NFP, predmetom ktorej bude realizácia podopatrenia, zahrnutého do ŽoNFP a zmluvnou stranou na strane prijímateľa budú všetci partneri kolektívnej investície (pluralita na strane prijímateľa). Zabezpečenie pohľadávky PPA v zmysle kapitoly 3 Príručky pre prijímateľa sa bude realizovať vo vzťahu k celej zmluve o poskytnutí NFP, tzn. zabezpečenie nemusí byť osobitne pre každého partnera kolektívnej investície (napr. ak bude predmetom záložného práva v prospech PPA jedna nehnuteľnosť, ktorá pokryje výšku NFP všetkých partnerov v rámci kolektívnej investície).
  2. Generálny partner kolektívnej investície si zriadi jeden bankový účet na príjem NFP, (tzn. NFP poukáže PPA na bankový účet generálneho partnera projektu aj za časti projektu realizované ostatnými partnermi projektu). Generálny partner projektu bezodkladne po obdržaní jednotlivej platby od poskytovateľa zašle jednotlivým partnerom projektu im prislúchajúcu časť NFP.
  3. ŽoP podáva generálny partner projektu aj za časti projektu, realizované ostatnými partnermi projektu. Generálny partner projektu môže podať maximálne jednu ŽoP ročne v rámci projektu za každého partnera projektu.
  4. Všetci partneri projektu sú zodpovední za riadnu realizáciu celého projektu v súlade s princípmi uvedenými v kapitole 2 Príručky pre prijímateľa a v súlade so zmluvou o poskytnutí NFP. Každý partner projektu je zodpovedný voči PPA v rozsahu svojho podielu na plnení projektu (delený záväzok podľa § 294 Obchodného zákonníka). Ukončenie realizácie aktivít projektu nastáva ukončením realizácie najneskôr ukončenej aktivity. Finančné ukončenie projektu nastáva finančným ukončením najneskôr vyplatenej aktivity. Obdobie udržateľnosti projektu začína v kalendárny deň, ktorý bezprostredne nasleduje po kalendárnom dni, v ktorom došlo k finančnému ukončeniu najneskôr vyplatenej aktivity.
  5. Partneri projektu sa stanú spoluvlastníkmi predmetu projektu v podiele upravenom v partnerskej zmluve, ktorý predstavuje finančný podiel partnera projektu na celkovej investícii projektu.
  6. Ohlásenie stavebnému úradu v zmysle § 57, zákona č. 50/1976 Zb. v znení neskorších predpisov pri stavebných investíciách, prípadne určených technológiách (ak nie je potrebné stavebné povolenie), vrátane písomného oznámenia stavebného úradu, že nemá námietky voči predloženému stavebnému ohláseniu, spolu s jednoduchým situačným výkresom osvedčeným stavebným úradom a rozpočtom **– predkladá najneskôr do 120 kalendárnych dní od podpísania zmluvy o poskytnutí nenávratného finančného príspevku**

Právoplatné stavebné povolenie v zmysle § 66 zákona č. 50/1976 Zb. v znení neskorších predpisov - v prípade investícií, pri ktorých sa vyžaduje stavebné povolenie **– predkladá najneskôr do 120 kalendárnych dní od podpísania zmluvy o poskytnutí nenávratného finančného príspevku**

# Zmeny vo výzve

* 1. Po uzavretí výzvy je možné meniť indikatívnu výšku finančných prostriedkov určených na vyčerpanie vo výzve.
  2. PPA môže po zverejnení výzvy zmeniť formálne náležitosti výzvy vrátane jej príloh. Pritom vždy posudzuje ich dopad z hľadiska zachovania princípov transparentnosti, rovnakého zaobchádzania a primeranosti. Zmeny formálnych náležitostí výzvy nemôžu mať za následok to, že by sa rozšíril alebo zúžil potenciálny okruh dotknutých žiadateľov alebo by sa takouto zmenou zasiahlo do práv a povinností potenciálnych alebo zúčastnených žiadateľov v rámci výzvy. V prípade potreby PPA môže (ale nemusí) predĺžiť lehotu na predkladanie ŽoNFP (ak tak urobí, predĺženie lehoty musí byť najmenej 7 pracovných dní). PPA nie je oprávnená skrátiť dĺžku vyhlásenej výzvy.
  3. PPA môže výzvu zmeniť vrátane jej príloh do termínu uzavretia výzvy, ak sa zmenou podstatným spôsobom nezmenia podmienky poskytnutia príspevku stanovené vo výzve, pričom následne termín uzavretia výzvy (v prípade potreby) primerane predĺži.
  4. PPA v prípade zmeny výzvy umožní žiadateľovi doplniť alebo zmeniť ŽoNFP podanú do termínu zmeny výzvy, ak ide o takú zmenu výzvy, ktorou môže byť skôr podaná ŽoNFP dotknutá, pričom určí primeranú lehotu na doplnenie alebo zmenu ŽoNFP. PPA písomne informuje žiadateľa o možnosti zmeny/doplnenia ŽoNFP a určí na takúto zmenu alebo doplnenie lehotu, ktorá je do konca nového termínu uzavretia výzvy.
  5. Zmenu výzvy nie je možné vykonať, ak ide o nasledovné podmienky poskytnutia príspevku a ak zmenou dochádza k podstatnej zmene podmienok poskytnutia príspevku:
     + 1. oprávnenosť žiadateľa,
       2. oprávnenosť aktivít realizácie projektu,
       3. oprávnenosť miesta realizácie projektu,
       4. spôsob financovania,
       5. kritériá na výber projektov,
       6. splnenie podmienok ustanovených v osobitných predpisoch[[8]](#footnote-8).

Pri zmenách, ktoré menia podmienky poskytnutia príspevku vymenované v bodoch vyššie,   
je možné ich vykonať, ak ich zmena nie je v rozpore s princípmi transparentnosti, nediskriminácie a rovnakého zaobchádzania

* 1. Zmeny výzvy a jej príloh, vrátane zdôvodnenia zmien budú zverejňované formou oznámenia na webovom sídle PPA: [http://www.apa.sk](http://www.apa.sk/).

# Zrušenie výzvy

* 1. PPA môže výzvu zrušiť do vydania prvého rozhodnutia o žiadosti, podanej na základe výzvy, ak dôjde k podstatnej zmene podmienok poskytnutia príspevku alebo ak z objektívnych dôvodov nie je možné financovať projekty na základe výzvy.
  2. PPA je oprávnená zrušiť výzvu iba v prípade, ak je objektívne nemožné (z dôvodu legislatívnej alebo neodstrániteľnej prekážky, ktorú nebolo možné predvídať v čase vyhlásenia výzvy ani pri všetkej vynaloženej starostlivosti) pristúpiť k schváleniu ŽoNFP a následnému financovaniu projektov, alebo je nevyhnutná taká zmena podmienok poskytnutia príspevku, ktorá znamená podstatnú zmenu týchto podmienok a nie je možná v súlade s [ods. 4.5 bodu 4 výzvy](#bod_2101_5).
  3. Zrušenie výzvy, vrátane zdôvodnenia zrušenia bude zverejnené formou oznámenia na webovom sídle PPA: [http://www.apa.sk](http://www.apa.sk/).

# Prílohy

* 1. **Formulár žiadosti o nenávratný finančný príspevok – samostatná investícia**
  2. **Formulár žiadosti o nenávratný finančný príspevok – Generálny partner**
  3. **Príručka pre žiadateľa o poskytnutie nenávratného finančného príspevku**
  4. **Informácia pre žiadateľov o nenávratný finančný príspevok, resp. o príspevok v zmysle čl. 105a a nasl. nariadenia Európskeho parlamentu a Rady (EÚ, Euratom) 1929/2015 z 28. októbra 2015, ktorým sa mení nariadenie (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie**
  5. **Zoznam najmenej rozvinutých okresov v zmysle zákona č. 336/2015 Z.z.**
  6. **Zoznam merateľných ukazovateľov**
  7. **Zoznam komodít v špeciálnej rastlinnej výrobe**
  8. **Čestné vyhlásenie žiadateľa o kompletnosti dokumentácie z  verejného obstarávania**
  9. **Príručka pre používateľov k definícii mikropodnikov, malých a stredných podnikov**

V Bratislave 1. 7. 2019

**Ing. Juraj Kožuch, PhD.**

generálny riaditeľ

1. V prípade, že žiadateľ predkladá ŽoNFP bez príloh výlučne elektronicky v súlade so zákonom o   
   e-Governmente a vybrané prílohy predkladá v listinnej forme, sa za dátum doručenia ŽoNFP bude považovať dátum doručenia ŽoNFP do elektronickej schránky poskytovateľa [↑](#footnote-ref-1)
2. Pojem „operácia“ je definovaný v  čl. 2, ods.9 Nariadenia Európskeho parlamentu a Rady (EÚ) 1303/2013, zo dňa 17.decembra 2013 [↑](#footnote-ref-2)
3. Od 1. januára 2016 EDES databáza nahrádza Systém včasného varovania (Early Warning System – EWS) a Centrálnu databázu vylúčených subjektov (Central Exclusion Database – CED). [↑](#footnote-ref-3)
4. Zákon 91/2016 Z. z. o trestnej zodpovednosti právnických osôb. [↑](#footnote-ref-4)
5. Zoznam najmenej rozvinutých okresov tvorí **prílohu č. 5** tejto výzvy [↑](#footnote-ref-5)
6. **Miestny trh** je na základe čl.11/2 delegovaného nariadenia Komisie (EÚ) č. 807/2014 pre účely opatrenia definovaný ako okruh 100 km od miesta pôvodu výrobku alebo ako územie vyššieho územného celku, v ktorom sídli poľnohospodársky podnik pôvodu výrobku. [↑](#footnote-ref-6)
7. Na právoplatnosť rozhodnutia sa vzťahuje § 52 správneho poriadku, t. j. rozhodnutie, voči ktorému nie je možné sa odvolať, je právoplatné. [↑](#footnote-ref-7)
8. Napríklad zákon č. [82/2005 Z. z.](https://www.slov-lex.sk/pravne-predpisy/SK/ZZ/2005/82/) o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, zákon č. 343/2015 o verejnom obstarávaní a o zmene a doplnení niektorých zákonov v znení neskorších predpisov, čl. 107 a 108 Zmluvy o fungovaní Európskej únie. [↑](#footnote-ref-8)